Æneas Mackay

Æneas baron Mackay (9 november 1838, Nimwege bis 13 november 1909, D'n Haag) waor premier of minister-prizzedent vaan 't Keuninkriek vaan de Nederlen. Heer waor vaan Sjotse komaof en 'nen telg vaan de bekinde Mackay-femilie, die sinds 1815 behuurde tot de Nederlandsen adel.

Heer waor lid vaan de Anti-Revolutionaire Partij, en daomèt d'n ierste premier in Nederland dee neet partijloes waor. Zie premiersjap woort gekenmerk door 't oondergoon vaan de liberaol hegemonie die de 19de-iewse polletiek in Nederland bis deen tied had gekenmerk. Wijer waor zie premiersjap 't begin vaan d'n opkoms vaan de zoegenaomde Rechtse Coalitie die gesteund woort door de Kattelieke en de (veural Prottestante) Anti-Revolutionaire. Dee rechterkant vaan 't polletiek landsjap zou dominant zien in Nederland bis 't ind vaan d'n Twiede Wereldoorlog. Oonder Mackay kroge de ierste religieuze sjaole staotssteun, get wat nog ummertouw kint in Nederland en uniek is in Europa (normaliter kriege in seculaire maotsjappije allein neet-religieuze staotssjaole staotssteun). Väöl sjaole zien nog ummertouw nao häöm verneump.

Heer woort de regeringsleier (veurzitter vaan de Ministerraod) op 21 april 1888. Zien regeringsperiood indegde op 21 augustus 1891.

Categorie:Luuj gebaore in de neugeteenden iew
Categorie:Luuj gesjtorve in d'n twintigsten iew
Categorie:Edele
Categorie:ARP